[Video] 30 dae in die lewe van ŉ vragskipSkermgreep uit die video Die wêreld se oseane is onbegryplik groot, en dit word al hoe meer duidelik in dié ongelooflike tydsverloopvideo van ŉ vragskip se reis oor die loop van ŉ maand. Die YouTube-gebruiker JeffHK het 80 000 foto’s oor ŉ 30 dae periode geneem en dié 10 minuut lange video gepubliseer. Maak die skerm gerus volgrootte en geniet die reis saam met die skip. JeffHK publiseer ook inligting onderaan die skerm sodat jy presies weet waar die skip vaar. Beleef die verkeer op die see, kyk hoe vaardig die skip in die hawe ingelei word en die yslike vraghouers afgelaai word. Beleef ook die melkweg, storms op die see en sien selfs hoe ŉ volmaanaand dit laat lyk of die sterre bedags skyn.